kardosdrur/scandi-wiki huggingface dataset:
Astrid Friis

Astrid Friis (1. august 1893 i Lemvig – 31. juli 1966 i København) var en dansk historiker.

Astrid Friis tog magisterkonferens i 1920 og blev i 1927 doktor i historie med disputatsen Alderman Cockayne’s Project and the Cloth Trade. 1942-1965 var hun redaktør af Historisk Tidsskrift sammen med Povl Bagge, og i 1945 blev hun professor ved Københavns Universitet. Dette gjorde hende til Danmarks første kvindelige professor. Hun var forstander på Historisk Institut i årene 1955–1964, hvorefter hun gik på pension. 1952 blev hun Ridder af Dannebrog.

Hun er begravet på Assistens Kirkegård.

Forfatterskab 

 Astrid Friis: Alderman Cockayne's project and the cloth trade. The commercial policy of England in its main aspects 1603—1625; Copenhagen & London 1929
 Astrid Friis and Kristof Glamann: A History of Prices and Wages in Denmark 1660-1800; Published for the Institute of Economics and History, Copenhagen, by Longmans, Green and Co. 1958

På internettet 
 Astrid Friis: "Bemærkninger til Vurdering af Øresundstoldregnskaberne og Principerne for deres Udgivelse" (Historisk Tidsskrift, 9. række, Bind 4; 1925) 
 Astrid Friis: "Rigsraadet og Statsfinanserne i Christian lII.s Regeringstid" (Historisk Tidsskrift, 10. række, Bind 6; 1942)
 Astrid Friis (anmeldelse af): "Aksel E. Christensen: Dutch trade to the Baltic about 1600. Studies in the Sound Toll Register and Dutch Shipping Records (Kbh. og Haag 1941, 480 Sider)" (Historisk Tidsskrift, 10. række, Bind 6; 1942)
 Astrid Friis: "Øresundstoldregnskabernes Kildeværdi. En Replik" (Historisk Tidsskrift, 11. række, Bind 1; 1944) 
 Astrid Friis: "Slutbemærkninger" (Historisk Tidsskrift, 11. række, Bind 1; 1944)
 Astrid Friis: "Moderne engelsk Historikerskole. Økonomisk Historie. Nogle Aspekter" (Historisk Tidsskrift, 11. række, Bind 2; 1947)
 Astrid Friis: "Økonomisk historie og professor Eli F. Heckscher" (Historisk Tidsskrift, 11. række, Bind 2; 1947)
 Astrid Friis: "Christian Molbech og Historisk Tidsskrift" (Historisk Tidsskrift, 11. række, Bind 4; 1953)

Eksterne henvisninger 
 Svend Ellehøj: "ASTRID FRIIS 1.8.1893-31.7.1966" (Historisk Tidsskrift, 12. række, Bind 3; 1968)
 KVINFO: Biografi i Dansk Kvindebiografisk Leksikon
 

Danskere i 1900-tallet
Historikere fra Danmark
Professorer fra Københavns Universitet
Faglitterære forfattere fra Danmark
Personer i Kraks Blå Bog (afdøde)
Riddere af Dannebrog
Redaktører fra Danmark
Personer i Dansk Biografisk Leksikon
Personer i Dansk Kvindebiografisk Leksikon
Modtagere af Tagea Brandts Rejselegat
Dansksprogede forfattere fra Danmark
Nanna Damsholt

Nanna Damsholt (født 7. september 1935) er en dansk historiker.

Nanna Damsholt blev cand.mag. i historie fra Københavns Universitet i 1969 og var derfter ansat i forskellige stillinger samme sted frem til 1985, hvor hun blev ansat ved Center for Kvindeforskning (senere Center for Kvinde- og Kønsforskning).

I 1985 blev Nanna Damsholt også doktor i historie på afhandlingen Kvindebilledet i dansk højmiddelalder.

Siden 1999 har hun været medlem af Det kongelige danske Selskab for Fædrelandets Historie.

Eksterne henvisninger 

Danskere i 1900-tallet
Danskere i 2000-tallet
Historikere fra Danmark
Personer i Dansk Kvindebiografisk Leksikon
Dansksprogede forfattere fra Danmark
Povl Bagge

Povl Bagge (30. november 1902 på Frederiksberg – 7. december 1991) var en dansk historiker.

Povl Bagge var professor i historie ved Københavns Universitet og redaktør af Historisk Tidsskrift sammen med Astrid Friis i årene 1942–1965. Han var forstander for Det kongelige danske Selskab for Fædrelandets Historie 1965-1975.

Forfatterskab 
 Povl Bagge: Studier over D. G. Monrads Statstanker (København 1936).

På internettet 
 Povl Bagge: "Om historieforskningens videnskabelige karakter. Nogle bemærkninger i anledning af Kr. Erslevs skrift »Historieskrivning«." (Historisk Tidsskrift, 10. række, Bind 5; 1939)
 Povl Bagge: "Harald Jørgensen: Trykkefrihedsspørgsmaalet i Danmark 1799—1848. Et Bidrag til en Karakteristik af den danske Enevælde i Frederik VI&apos;s og Christian VIII&apos;s Tid. Kbh. 1944, 453 sider." (Historisk Tidsskrift, 11. række, Bind 1; 1944)
 Povl Bagge: "Rich. Willerslev: Studier i dansk Industrihistorie 1850-1880. Kbh. 1952. 301 sider" (Historisk Tidsskrift, 11. række, Bind 4; 1953)
 Povl Bagge: "H. P. Clausen: Hvad er historie? Den historiske videnskabs metodiske grundspørgsmål og nyere synspunkter på historieforskningens teoretiske problemer. Berlingske Leksikon Bibliotek bd. 22. København, Berlingske Forlag, 1963. 164 sider. 4 plancher. 9,75 kr." (Historisk Tidsskrift, 12. række, Bind 2; 1966)
 Povl Bagge: "Jens Engberg: "Det slesvigske spørgsmål 1850-1853". Skrifter udgivne af Historisk Samfund for Sønderjylland, nr. 37, 1968. Med engelsk resume. I kommission hos Danske Boghandleres Kommissionsanstalt, København. 401 s. 57,50 (30,00) kr." (Historisk Tidsskrift, 12. række, Bind 4; 1969)

Nekrolog 
 Vagn Skovgaard-Petersen: "POVL BAGGE. 30. november 1902-7. december 1991" (Historisk Tidsskrift, 16. række, Bind 1; 1992)

Litteratur 
 Johny Leisner, Lorenz Rerup, Vagn Skovgaard-Petersen (red.), Festskrift til Povl Bagge på halvfjerdsårsdagen 30. november 1972, Den Danske Historiske Forening, 1972. .
 Mogens Rudiger: "Povl Bagges historiebegreb" (Skrifter udgivet af Det historiske Institut ved Københavns Universitet – bind XV, Den danske historiske Forening, København 1984)

Eksterne henvisninger 
 

Danskere i 1900-tallet
Historikere fra Danmark
Personer i Kraks Blå Bog (afdøde)
Redaktører fra Danmark
Dansksprogede forfattere fra Danmark
Marion King Hubbert

Marion King Hubbert (født 5. oktober 1903, død 11. oktober 1989) var en amerikansk geolog og geofysiker, der arbejdede på Shells laboratorium i Houston, Texas. Han kom med flere væsentlige bidrag til geologi og geofysik.

Det kendteste bidrag er Hubberts studier af olie- og naturgasfelters reserver. Han forudsagde, at USA's olieproduktion ville toppe og falde omkring 1970. Denne forudsigelse byggede på tre forudsætninger:

 Han antog at de største og mest profitable oliekilder ville blive fundet og udnyttet først, med den konsekvens at det ville blive gradvis sværere at finde nye oliekilder.
 Han antog at olieproduktionen over tid ville følge en klokkeformet kurve. Den ville først stige kraftigt, dernæst flade ud for så siden at falde, for altid. Denne kurve er kendt som "Hubberts kurve" og toppunktet er kendt som "Hubberts peak".
 Hubbert observerede at den totale mængde olie udvundet til dato ville være lig den totale mængde olie fundet, blot med en forsinkelse på et par årtier. Med andre ord; vi pumper olie op af jorden med cirka samme hastighed som vi opdager det, blot med et par årtiers forsinkelse.
USA's olieproduktion toppede, som Hubberts teori forudsagde, i 1971. Hans teori anvendes derfor i dag til at forudsige, hvornår verdens samlede olieproduktion vil toppe. ASPO arbejder i dag videre med Hubberts teori, og antager på baggrund af det tilgængelige materiale om olieproduktion, at Hubbert's peak vil indtræffe indenfor dette årti, sandsynligvis i år 2010.

Hubbert har modtaget Penrosemedaljen (1973).

Se også 
 Råolie
 Olie
 Energikrise
 Oliekrise
 Hubberts peak

Eksterne henvisninger 
 www.oliekrise.dk
 Videoklip online om Peak Oil (engelsk) 
 hubbertpeak.com : M. King Hubbert,citation (engelsk) 
 Biography King Hubbert (engelsk)

Geologer fra USA
ASPO

ASPO (the Association for the Study of Peak Oil and Gas) er et netværk af forskere, der arbejder på at finde ud af, hvornår produktionen af olie og naturgas topper for derefter at falde.

ASPO blev dannet af Colin Campbell i år 2000. Det er en af de væsentligste organisationer, der støtter teorien om Hubberts peak, som forudsiger hvor meget olie, der vil være tilgængeligt i fremtiden. 

Geologer fra Danmark, Finland, Frankrig, Irland, Italien, Holland, Norge, Portugal, Schweiz, Spanien, Sverige, Storbritannien, Tyskland og Østrig er repræsenteret i ASPO.

Se også 
 Oliekrise
 Hubberts peak

Ekstern/links 
 (ASPO-5) July 18-19 2006 The Fifth International Conference of the Association for the Study of Peak Oil and Gas (engelsk) 
 ASPOs officielle webside 
 ASPO Sverige 

Energi
Olieudvinding
Miljøorganisationer
Den danske Rimkrønike

Den danske Rimkrønike blev trykt i 1495, og er det første kendte skrift, som er trykt på dansk. Værket består af en række digte på sammenlagt lidt over 5000 verselinjer om de danske konger fra Kong Dan frem til Christian 1. Digtene er udformet som om de fremføres af kongerne selv i jeg-form. Værket blev formodentlig til i Sorø Kloster sidst i Christian 1.s tid.

Bogen blev trykt af Gotfred af Ghemen, en hollænder bosat i København.

Se også 
 Rimkrønikerne
 Beretning om belejringen af byen Rhodos

Henvisninger

Eksterne links 
 
 Den danske Rimkrønike  – Digital faksimile fra Det Kongelige Bibliotek, digitaliseret tekst og tekstbeskrivelse  på webstedet "Studér Middelalder på Nettet" (se også andre udgaver på Internetarkivet)
 Glossarium til den danske Riimkrønike  – udgivet af professor Christian Molbech (1825)
 En udgave fra 1841 med delvis moderniseret stavemåde og ordforklaringer 
 En oversættelse til middelnedertysk fra det 15. århundrede: del 1, del 2

Rimkrønike
Gotfred af Ghemen

Gotfred af Ghemen (Govert van Ghemen på hollandsk) (død omkring 1510) var en hollandsk bogtrykker, og den første i Danmark der fik borgerskab som bogtrykker.

Bogtrykker i Gouda 
Man ved ikke meget om Goverts første år som bogtrykker i Gouda. En stor del af den viden, man har om Govert/Gotfred er stykket sammen ved analyse af de skriftyper, han benyttede, og deres udvikling over tid. Man ved, at han købte sine typer hos en stempelskærer i Gouda, og at den tidligste skrifttype blev produceret i årene 1486-1488, så det er altså på det tidspunkt han begyndte at trykke bøger. Fra hans tid i Gouda kender man tre bøger, Die gheystelike minnenbrief og to udgaver af Historie vanden edelen Lantsloet.

Bogtrykker i København 
Han kom herefter til København, hvor han virkede som bogtrykker frem til 1510, hans sandsynlige dødsår. Der kendes cirka 25 bøger trykt af ham. Det drejer sig blandt andet om Den danske Rimkrønike (1495), som var det første skrift trykt på dansk, Karl Magnus' krønike (1501), Flores og Blantseflor (1504), Skånske Lov (1505), Eriks Sjællandske Lov (1505), Peder Laale: Parabolae (1506), Tyrkens Tog til Rhodos (1508), Gudelige Bønner (1509), Jesu Passionsvandring (1509), Jon Præst (1510) og Lucidarius (1510).

Henvisninger

Eksterne henvisninger 
Artikel i Nordisk familjebok

Tjek fødsels- og dødsår
Ghemen, Gotfred af
Einstein

Einstein kan henvise til:

 Albert Einstein, tyskfødt teoretisk fysiker
 Einstein (månekrater)
 Einstein (rockband), dansk rockband
Meningeom

Et meningeom er en lokal fortykkelse af hjernehinden.

Meningeomer udgår fra hjernens hinder og kan derfor sidde alle de steder, hvor der er hinder i hjernen. Meningeomer sidder uden på hjernen og trykker på hjernen, fordi kraniet ikke kan give sig. De kan langsomt vokse ind i kraniets knogler og eventuelt også gennem kraniet.

Sygdommen er langt hyppigere hos kvinder end hos mænd og optræder oftest i 50-70 års alderen.
Meningeomer kan behandles ved kirurgi og/eller strålebehandling. I sjældne tilfælde behandles også med kemoterapi.

Kilder 
 www.cancer.dk
 Epidemiology and more information about meningioma .

Tumor
György Ligeti

György Sándor Ligeti (født Ligeti György Sándor, født den 28. maj 1923 i Târnăveni i Rumænien, død den 12. juni 2006 i Wien i Østrig) var en ungarsk/østrigsk komponist. 

Han gjorde tidligt op med serialismen og dennes optagethed af den enkelte tone til fordel for et fokus på klangmasser, tekstur og atmosfære.

Han blev østrigsk statsborger i 1967. 

Han har bl.a. skrevet solokoncerter, klavermusik, kammermusik et rekviem, en opera, klaverkoncerter, strygekvartetter og elektroniske værker.

Ligeti blev uddannet på konservatoriet i Ungarn før og efter 2. verdenskrig. Han underviste og komponerede især kormusik, der stod i gæld til Kodály og Bartók.

Som jøde havde Ligeti været i arbejdslejr under 2. verdenskrig. Russernes invasion i Ungarn i 1956 var mere end han kunne klare, så han flygtede via Østrig til Vesttyskland. Her blev han udsat for et nyt ideologisk overherredømme af Darmstadt og Kölns avantgarde.

Til trods for at Ligeti aldrig fandt sig til rette med at skulle komponere efter fastlåste systemer, blev han tilknyttet elektroniskmusikstudier i Köln. Guidet af sit øre fandt han frem til enkle harmonier og let forståelige melodier, som serialisterne ellers ville have afvist. Denne stil kaldte han for ’mikropolyfoni’.

Værket ’Apparitions’ blev i 1960 modtaget med stor entusiasme og det samme gjaldt ’Atmospheres’, kendt fra filmen Rumrejsen år 2001 instrueret af Stanley Kubrick. Rumrejsen år 2001 rummer flere af Ligetis kendte værker fra 60’erne som ’Aventures’, ’Lux Aeterna’ og ’Requiem for sopran, mezzosopran, to kor og orkester’.

Så sent som i 2005 blev musikken fra Ligetis 'Requiem' brugt i Tim Burtons gotiske eventyrfilm Charlie og Chokoladefabrikken med Johnny Depp i hovedrollen.

’Le grand macabre’, der er en surrealistisk opera (blanding af operette, opera og tale), fik en kølig modtagelse ved premieren i Stockholm, øjensynligt fordi verdensavantgardens kritikere ikke kunne forstå svensk, for værket har haft stor succes siden – af en moderne opera at være.

Efter 1980 søgte han i stigende grad tilbage mod ungdommens stil, men dårligt helbred mindskede i hans sidste år hans produktion.

György Ligeti modtog i 2003 Adorno-prisen

Eksterne henvisninger 
 

 Biografi 
 György Ligeti's 'Aventures'
 György Ligeti på DRs musikleksikon

Fra DR's Musikleksikon
Komponister fra Ungarn
Klassiske komponister fra det 20. århundrede
Operakomponister fra Østrig
Østrigere i 1900-tallet
Jøder fra Ungarn
Jøder fra Østrig
Modtagere af Léonie Sonnings musikpris
Alvin Lucier

Alvin Lucier (født 14. maj 1931, død 1. december 2021) var en amerikansk komponist.

Lucier komponerede især elektroakustisk musik og eksperimenterede med alternative opførelsesformer ved brug af elektronik og forskellige sensorer, som f.eks. i værket Music On A Long Thin Wire.

Referencer

Eksterne henvisninger 

 Biografi med mere på Alvin Lucier s hjemmeside

Komponister fra USA
Personer fra New Hampshire
Korleder

En korleder (eller kordirigent) er en person, der dels leder et kor under opførelser, dels står for indstudering under korprøver.

Korlederen har en meget væsentlig rolle i forhold til de valg, der tages rent kunstnerisk: tempo, udtryk, intonering etc. Især i klassisk europæisk kompositionsmusik regnes korlederen (dirigenten) for en selvstændig musiker på linje med solisterne.

Kor
Vokalgruppe

Vokalgruppe bruges som betegnelse for et mindre kor, der synger uden korleder. En vokalgruppe kan synge uden akkompagnement (a cappella), ledsaget af et eller flere musikinstrumenter eller af et orkester.

Musik
Kor
Overtone

Overtoner er den del af en tone, der giver den klang, så man kan høre forskel på forskellige lyde med samme frekvens. For eksempel er frekvensen for kammertonen ofte defineret til 440 hertz. Hvis denne tone spilles på et musikinstrument og ikke frembringes syntetisk, vil der være svagere overtoner med frekvenser i forholdet 1:2 (880 hertz), 1:3, 1:4 og så videre. Alt efter hvilke overtoner, der er fremherskende, vil den samme tone blive opfattet som lys eller mørk; overtonerne giver tonen dens klang.

På nogle instrumenter som for eksempel en saxofon kan man spille såkaldte overtoner. Det foregår på den måde, at man blæser kraftigt, så lydens frekvens bliver højere, end instrumentet lægger op til. Den fremtrædende tone er ikke nødvendigvis en fordobling af frekvensen, men vil være i et af de nævnte rationale forhold.

Overtoner har en særlig relevans i forhold til klaverstemning.

'Overtoner' bruges i overført betydning om uudtalte hensigter eller holdninger, og 'undertoner' bruges om tilsvarende indirekte hentydninger; men i reglen anvendes de to udtryk synonymt.

Referencer

Eksterne henvisninger 
 VMK – Klassikerne

Musikteori

de:Obertöne
it:Ipertoni
sv:Överton
James MacMillan

James MacMillan CBE (født 16. juli 1959 i Kilwinning, Skotland) er en skotsk komponist.

Han er uddannet i England og er en stor drivkraft bag den engelske scene for ny musik. 

Hans følsomme men alligevel ofte energiske musik kan indeholde elementer af skotsk folkemusik. 

Han er en af den mest anerkendte britiske komponister og har med stor succes skrevet musik til en række førende orkestre og solister, bl.a. en cellokoncert til Mstislav Rostropovitj i 1997, og 5 symfonier og 2 sinfoniettas.

Udvalgte værker  

 Symfoni nr. 1 "Vigil" (1997) - for orkester
 Symfoni nr. 2 (1999) - for orkester
 Symfoni nr. 3 "Stilhed" (2000) - for orkester
 Symfoni nr. 4 (2014-2015) - for orkester
 Symfoni nr. 5 "Den store ukendte" (2018) - for kammerkor, kor og orkester
 Sinfonietta nr. 1 (1991) - for orkester
 Sinfonietta nr. 2 (1991) - for orkester

Eksterne henvisninger
  om James MacMillan på www.musicweb-international.com

Referencer 

Komponister fra Skotland
Klassiske komponister fra det 20. århundrede
MathSoft

MathSoft er et firma grundlagt i 1984, der udvikler programmer til bl.a. ingeniører og videnskabsfolk. MathSoft er mest kendt for deres MathCAD-serie.

Softwarevirksomheder fra USA
Biltyveri

En biltyv er en tyv der hovedsagelig eller udelukkende stjæler biler.

Mange biltyve stjæler biler udelukkende for spændingens skyld, hvorefter de kører hasarderet og hensynsløst rundt indtil de har ødelagt bilen eller der ikke er mere benzin på. I andre tilfælde prøver man at imponere ligesindede ved at køre mod en solid forhindring og se hvem der tør sidde længst i bilen inden man hopper ud.

De mere gennemtænkte tyverier er oftest bestillingsarbejde, hvor nogen ønsker at få en bestemt biltype og sender en biltyv ud for at skaffe den, eller man stjæler en eller flere biler til brug ved anden kriminalitet, enten til rambuktyverier, til transport af omfangsrige koster eller simpelthen til flugtredskab. Dette kan både være bestillingsarbejde fra andre kriminelle eller biltyven selv, der også begår anden kriminalitet.

En vis mængde biltyve stjæler også biler, typisk varevogne og lastbiler, for at få fat i lasten. Læsset omlastes så typisk til et andet (evt. stjålet) køretøj på et diskret sted i nærheden, hvorefter bilen efterlades.

Mange biler forsvinder ud af Danmark, da biltyvene er blevet dygtige til at forfalske bilernes papirer. Men der forekommer også svindel, hvor nogen sælger bilen til udlændinge eller kører den i havnen og anmelder den som stjålet så at man kan få forsikringssummen udbetalt.    

Tyveri
Tyveri
BETA

BETA er et objektorienteret programmeringssprog.

Programmeringssprog
Frank Martin

Frank Martin (født 15. september 1890 i Genève, Schweiz, død 21. november 1974 i Naarden, Holland) var en schweizisk komponist.

Han begyndte meget tidligt at komponere, men gik aldrig på et konservatorium og var hovedsagelig autodidakt. I 1946 flyttede han til Holland, hvor han levede og komponerede resten af livet.

Stilistisk kan han være vanskelig at placere. Han er orienteret såvel mod fransk musik som mod den tyske tradition, dybt påvirket af Bachs harmonik.

Hans sene kompositioner er mere eksperimenterende, idet han bruger eksotiske rytmer og folkemusikalske træk. Han brugte også tolvtoneteknikken i sine sene værker. Har også skrevet en del religiøse værker. Han hører til de vigtigste schweiziske komponister i det 20. århundrede.

Udvalgte værker 

 Symfoni (1937) - for orkester
 Lille Symfoni koncertante (1944-1945) - for harpe, cembalo, klaver og to strygeorkestre 
 Koncert (1949) - for 7 blæserinstrumenter, pauker, slagtøj strygeorkester
 "Passacaglia" (1944-1962) - for stort orkester 
 "De fire elementer" (1963-1964) - for orkester
 "Golgotha" (1945-1948) - oratorium - for solister, kor, orgel og orkester 
 "Stormen" (1952-1956) – opera
 Violinkoncert (1951) - for violin og orkester
 2 Klaverkoncerter (1935, 1967) - for klaver og orkester
 Cellokoncert (1965) - for cello og orkester
 Cembalokoncert (1951-1952) - for cembalo og kammerorkester 
 Requiem (1971-1972) - for solister, kor, orgel og orkester
 "Polyptych" (1973) - for violin og to små strygeorkestre 
 "Ballade" (1972) - for bratsch, blæserorkester, cembalo, harpe, pauker og slagtøj

Eksterne kilder/henvisninger 

 
 Om Martin, Frank  på  Historische Lexikon der Schweiz 
 Mirko Weber: Ein Zaubertrank, der klarer hören hilft.  In: Die Zeit Nr. 13 vom 22. März 2007, S. 66 (über Le vin herbé, Martins kompositorisches Vermächtnis)

Komponister fra Schweiz
Klassiske komponister fra det 20. århundrede
Personer fra Genève
Steve Martland

Steve Martland (født 10. oktober 1959, død 6. maj 2013) var en engelsk komponist.

Med det erklærede mål, at bringe musikken tilbage på gaden startede han sit ensemble Steve Martland Band og med dette band er han en af de mest kontroversielle skikkelser på den engelske scene for ny engelsk musik. Blandt han mange værker kan nævnes orkesterstykket Babi Yar fra 1983 og Shoulder to Schoulder for 13 musikere fra 1986.

Komponister fra England
Barista

Barista er det italienske ord for bartender. Ordet har vundet indpas i ikke-italienske sprog siden cirka 1990, og anvendes til at beskrive en professionel espresso-brygger.

Barista var oprindelig kendetegnende for en virkelig ekspert i espresso-brygning, men bruges i dag om alt fra folk, der blot står i en café til eksperter, der har været på halv- og helårlige uddannelser. Der afholdes hvert år verdensmesterskab i baristakunst. Mesterskabet kaldes World Barista Championship. Konkurrencen startede i 2000 i Monte Carlo, Monaco. Her vandt Robert Thoresen fra Norge. I år 2000 var konkurrencen langt fra hvad den er i dag. Her var det visionen der var vigtigst og feltet af konkurrende baristaer bestod af kun 12 deltagere. Mesterskabet er blevet afholdt hver år siden da, og er hvert år vokset i tilslutning af deltagere, sponsorer og tilskuere. I 2009 deltog 51 baristaer.

Eksterne henvisninger 

Kaffe
Stillingsbetegnelser